title: "Jann Hinrich Andresen"
text: "Jann Hinrich Andresen (* 29. Janewoore 1826 uun \u00d6\u00f6wenem \u00fc\u00fcb Feer, \u2020 7. Maarts 1894 uun Porto, Portugal) wiar en kuupmaan uun Porto (Portugal). San portugiisk n\u00f6\u00f6m wiar Jo\u00e3o Henrique Andresen.\n\nFamile \nJann Hinrich wiar en dring faan Thomas Andresen (* 6. Maarts 1784, Feer) an Thunke Andresen (b\u00e4\u00e4ren Poppen, * 8. Mei 1784, Feer).\n\nJann Hinrich h\u00e4\u00e4 Maria Leopoldina Andresen (b\u00e4\u00e4ren Guimar\u00e3es de Brito, * 20. September 1834 uun Braga, Portugal) freid. Jo hed m\u00e4en\u00f6\u00f6der aacht jongen. Det wiar Jo\u00e3o Henrique, Alberto Henrique, Olinda de Brito, J\u00falio Henrique, In\u00eas an trii \u00f6\u00f6dern.\n\nJo\u00e3o Henrique (di jonger) wiar di ualaatj faan Sophia de Mello Breyner Andresen, ian faan a wichtagst skriiwern faan Portugal.\n\nLeewent \n1840 kaam Jann Hinrich Andresen \u00fcs 14 juar ual dring m\u00e4 en skap uun Porto uun. Fiiw juar leeder h\u00e4\u00e4 hi 19 juar ual en hanelsh\u00fcs f\u00f6r puurtwin gr\u00fcnjlaanj. 100 juar loong as det onernemen faan't famile Andresen feerd wurden. 1942 as't ferk\u00e4\u00e4ft wurden tu di portugiisk winb\u00fc\u00fcr Albino Peirera dos Santos. Daalang hiart det onernemen di enkeldring Carlos Flores dos Santos. Andresen as ian faan a leetst puurtwinonernemen, diar noch \u00fcs familinbedriif feerd wurd.\n\nLuke uk diar \n vicampo.de\n myheritage.de\n portwinecountry.com\n billiongraves.com\n\nBiografii\nFeer\nPortugal"